3 12 C. PLINII HIST. NAT. LIB. XXXVII. 



fecto. Cornlius Bocchus et in Lusitania nasci perquam 

 mirandi ponderis Ammaensibus jugis , depressis ad li- 

 bramentum aquae puteis. Mirum et quod Xenocrates 

 tradit Ephesius, aratro in Asia et Cypro excitari. Non 

 enim inveniri in terreno , nec nisi inter cautes creditum 

 fuerat. Similius vero est , quod idem Xenocrates tradit , 

 torrentibus saepe deportari. Sudines vero negat nisi ad 

 meridiem spectantibus locis nasci : quod certum est : 

 non enim reperitur in aquosis, quamquam in regione 

 praegelida, vel si ad vada usque glacientur amnes. Cae- 

 lesti humore , parvaque nive id fieri necesse est : ideo 

 caloris impatiens, non nisi frigido potui addicitur. Quare 

 sexangulis nascatur lateribus, non facile ratio inveniri 

 potest : eo magis quod neque mucronibus eadem species 

 est, et ita absolutus est laterum laevor, ut nulla id arte 

 possit aequari. 



Luxuria in crystallo. 



X. Magnitudo amplissima adhuc visa nobis erat , 

 quam in Capitolio Livia Augusta dicaverat , librarum 

 circiter quinquaginta. Xenocrates auctor est, vas am- 

 phorale visum : et aliqui, ex India crystallum sextario- 

 rum quatuor. Nos liquido adfirmare possumus, in cau- 

 tibus Alpium nasci , atque adeo inviis , ut plerumque 

 fune pendentes eam extrabant. Peritis signa et indicia 

 nota sunt. Infestantur plurimis vitiis : scabro ferrumine. 



